Svært mange som har vokst opp på Berger har et helt spesielt forhold til kirken; mange er døpt, konfirmert og gift i kirken, og mange har sine forfedre gravlagt på kirkegården. Dette gjorde også sitt til at det ble et stort engasjement for å ta vare på kirken, bårehuset og kirkegården. I tillegg til å bli medlemmer av BKV, ga mange pengegaver som var nødvendig for å gjennomføre arbeidet med restaureringen.